
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II



3 St-1956/17-22
      
U   I M E    R E P U B L I K E   H R V A T S K E
R J E Š E N J E

	Trgovački sud u Zagrebu, po sudcu Mihaelu Kovačiću, u stečajnom postupku nad dužnikom GEOFIZIKA d.d. Zagreb, Savska cesta 64, OIB: 23290350589, pokrenutom na prijedlog vjerovnika Željka Knežević iz Vrpolja, Pavićeva 46, kojega zastupa punomoćnik Andrija Lalić, odvjetnik u Slavonskom Brodu, Trg pobjede 17, 18. rujna 2017.
  
r i j e š i o   j e

	Odbija se prijedlog predlagatelja za otvaranjem stečajnog postupka nad dužnikom GEOFIZIKA d.d. Zagreb, Savska cesta 64, OIB: 23290350589.

Obrazloženje

	Rješenjem ovoga suda posl. broj St-61/14 od 25. svibnja 2017. nastavljen je stečajni postupak nad dužnikom, koji je bio u prekidu, (dalje pod ovim brojem spisa St-1956/17) te je predlagatelj radi utvrđenja da li i dalje postoje uvjeti za otvaranjem ovog stečajnog postupka u smislu članka 4. Stečajnog zakona (NN 44/96, 29/99, 129/00, 123/03, 82/06, 116/10, 25/12, 133/12 i 45/13 – odluka Ustavnog suda; nastavno: SZ) pozvan dostavi potvrdu Financijske agencije iz članka 4. stavak 9. Stečajnog zakona SZ o nesposobnosti dužnika za plaćanje, uz upozorenje da će se u protivnom prijedlog za otvaranjem stečajnog postupka nad dužnikom odbiti.

	Budući da predlagatelj nije u ostavljenom roku dostavio traženu potvrdu, ovaj sud utvrđuje da se nisu stekli uvjeti za otvaranjem stečajnog postupka nad dužnikom jer predlagatelj nije učinio vjerojatnim postojanje stečajnih razloga propisanim odredbom članka 4. SZ, stoga je temeljem članka 53. stavak 6. SZ, stoga je prijedlog valjalo odbiti kao neosnovan, sve kako je to navedenom izrekom ovog rješenja.  

U Zagrebu, 18. rujna 2017.
                                                                                                             S U D A C:
                                                                                                     MIHAEL KOVAČIĆ, v.r.
 
Pouka o pravnom lijeku: 
Na ovo rješenje dopuštena je žalba koja se podnosi ovome sudu u roku od osam dana, u dva primjerka.
							Za točnost otpravka ovlašteni službenik
									Sonja Pilić

1. Predlagatelju, po pun.
2. e-Oglasna ploča, ovdje

